Az ELFT Fejér megyei csoportja
a Terkán Lajos Bemutató Csillagvizsgáló és
a TIT Fejér Megyei Egyesületének Csillagászati és Űrkutatási Szakosztálya

nevében tisztelettel meghívjuk következő rendezvényünkre:

VALÓBAN KLÍMAKATASZTRÓFA ELŐTT ÁLLUNK? - A BOLYGÓLÉGKÖRÖK MŰKÖDÉSE

Mit is nevezünk pontosan klímának, azaz éghajlatnak? És klímaváltozásnak?
Hogyan lehet ezt kvantitatív módon leírni, mérni?
Valóban változik-e a klíma, és ha igen, mik kormányozzák ezt elsősorban?
Hogyan mérhető a klímaváltozás?
Miért hallunk sokszor egymásnak teljesen ellentmondó előrejelzéseket a földi klíma jövőjét illetően?

Az előadásban megismerkedünk részletesebben azzal, hogy mik is valójában az olyan planetáris
atmoszférák, mint Földünk légköre, milyen kényszerek működtetik őket, és ez hogyan valósul meg.
Megtudhatjuk, miért fontos a bolygók sugárzási egyensúlyának pontos ismerete, és hogy mi a stabil
klíma létezésének feltétele.

Az előadás során választ kapunk ezekre a kérdésekre, valamint arra is, hogy vajon hogyan tud egy
ilyen komplex fizikai rendszer megfelelni az alapvető fizikai törvényeknek.

Előadó: Tóth Zoltán csillagász és légkörfizikus
H-ION Kutató, Fejlesztő és Innovációs Kft.

A rendezvény időpontja és helyszíne:
2024. november 26. kedd, 18:00 óra
8000 Székesfehérvár, Fürdő sor 3.

Erősen javasolt a személyes részvétel, de aki mégsem tud jelen lenni, az az előadást az Interneten is nyomon követheti:
    [http://www.galileowebcast.hu](http://www.galileowebcast.hu/) illetve
    <https://www.facebook.com/galileowebcast>/
Az élő közvetítés ideje alatt kérdéseket a közvetítés facebook csatornáján lehet feltenni.

Figyelem! Az előadáson kép és hangfelvétel készülhet

A Csillagvizsgáló honlapja: [https://telapo.datatrans.hu](https://telapo.datatrans.hu/)